# name
Tanarra!: vaig seleccionar cada una de les parts

# metadata.dc.description[].value
Treballs Finals de Grau de Belles Arts. Facultat de Belles Arts. Universitat de Barcelona, Curs: 2022-2023, Tutor: Recio Calderó, Ferran

# metadata.dc.description.abstract[].value
[ca] Tanarra! És una col·lecció càpsula (combinable) de vestimentes confeccionades a crochet i amb reconstrucció de roba reciclada, de talla única ajustable (per a garantir la inclusió de tota diversitat corporal), que funcionen com a obres escultòriques vives. És a dir, que les han de dur models vius per performar-les.
El projecte pretén confrontar i envair els codis deliberadament excloents i normatius imposats per les èlits de l’alta costura i donar espai a noves experiències estètiques, tot construint nous imaginaris íntims, sans i empoderadors, a través de reflexions entorn el concepte del grotesc com a figura subversiva.
El projecte té una motivació contranarrativa, inspirada en els monstres de la literatura gòtica i les obres del romanticisme anglès. L’obra reinterpreta la visió del monstre desenvolupat a l’obra Frankenstein o el modern prometeu de Mary Shelley gràcies al llenguatge performatiu radical de les escenes alternatives queer, la cultura ballroom, el transformisme drag i les pràctiques artístiques travestis. Totes elles carregades de resiliència, de memòria històrica, de reclam transfeminista, decolonial i dissident.
Així, intento amb Tanarra! Explorar el valor cultural del monstre, l’antagonista, que parla sovint de la materialització del dolor i el trauma, posant en dubte qui és el bo i qui és el dolent. Posant en el punt de mira les problemàtiques i violències on s’originen les “monstruositats”.Aquest projecte començarà amb una recerca sobre la figura del monstre, travessada per l’anàlisi de diverses figures de la literatura gòtica i romàntica anglesa i per un recorregut sobre el concepte del monstre en períodes concrets de la història, per així explicar els marcs teòrics que inspiren tota aquesta mostra. Aquesta primera fase reconciliarà el marc teòric de referència amb la producció posterior de vuit peces tèxtils, que s’acaben presentant en un esdeveniment amb models vius.

# metadata.dc.rights[].value
cc-by-nc-nd (c) Marta Ovejero Martí, 2023

# metadata.dc.source[].value
Treballs Finals de Grau (TFG) - Belles Arts

# metadata.dc.title[].value
Tanarra!: vaig seleccionar cada una de les parts